«Երիտասարդական միջոցառումների իրականացման կենտրոն» ՊՈԱԿ-ի ծրագրերի եւ մոնիթորինգի իրականացման բաժնի պետ Նելլի Գիշյանը վստահություն հայտնեց, որ «50/50» դասընթացը միավորող լավ հարթակ է պետական ոլորտի այն ներկայացուցիչների համար, որոնք ակտիվ ներգրավվածություն ունեն եւ մասնակցում են երիտասարդական ոլորտում որոշումների կայացման գործընթացներին. «Պետական մարմինների ներկայացուցիչները հենց այս դասընթացի շրջանակում կարող են հանդիպել երիտասարդական աշխատողների, երիտասարդական ՀԿ-ների ակտիվի հետ, համատեղ մշակել, գուցե հետագայում նաեւ իրականացնել միասնական նախագծեր։ Նպատակ ունենք «50/50» ուսումնական դասընթացի շրջանակում մասնակիցներին տեղեկացնել պետական երիտասարդական քաղաքականության մասին առկա ռեսուրսներին, փաստաթղթերին եւ դրանց կիրառելիության կարեւորությանը։ Վերջնարդյունքում մշակվելու է համատեղ նախագծի ու համագործակցության ընդլայնման առաջարկների փաթեթ»։